techiaith/cofnodycynulliad_en-cy huggingface dataset:
English: I do take offence that I don't care about the actual future and health of our children. We in Welsh Conservatives do care about the health and well-being of our children and that's why in this place we have called time and time again for actually the mental health of our children and the health of children to be prioritised by this Labour Welsh Government. And I just want to briefly discuss the Plaid Cymru amendment, Deputy Llywydd. The amendment talks of future impacts, but the negative effects of COVID and Welsh Labour and Plaid's restrictions here are here and now. Children in Wales have already missed more schooling than any other UK nation and the ongoing face-mask requirement continues to stifle children in their learning environments. We're not simply disagreeing with the Welsh Labour Government, we're offering alternatives. The Welsh Conservatives have been very clear in setting out what we believe should be done. The Minister should implement some of our actions, guaranteeing that schools remain open, removing the requirement to wear face coverings, accelerating the roll-out of improved ventilation adaptions in our learning environments, and levelling up school funding across Wales to address the shortfalls between Wales and the other UK nations. Deputy Llywydd, the Welsh Conservatives have a clear plan, a plan this Welsh Labour Government should adopt, and I urge every colleague in this Chamber today to support the Welsh Conservatives' motion this afternoon. Diolch, Deputy Llywydd.
Welsh: Mae'r awgrym nad oes ots gennyf am ddyfodol ac iechyd ein plant yn fy ngwneud i'n ddig. Rydym ni yn y Ceidwadwyr Cymreig yn poeni am iechyd a lles ein plant, a dyna pam ein bod wedi galw dro ar ôl tro yn y lle hwn ar Lywodraeth Lafur Cymru i flaenoriaethu iechyd meddwl ac iechyd ein plant. A hoffwn drafod gwelliant Plaid Cymru yn gyflym, Ddirprwy Lywydd. Mae'r gwelliant yn sôn am effeithiau yn y dyfodol, ond mae effeithiau negyddol COVID a chyfyngiadau Llafur Cymru a Phlaid Cymru yma yn awr. Mae plant yng Nghymru eisoes wedi colli mwy o addysg nag unrhyw wlad arall yn y DU ac mae'r gofyniad parhaus am fasgiau wyneb yn parhau i lyffetheirio plant yn eu hamgylcheddau dysgu. Nid anghytuno'n unig â Llywodraeth Lafur Cymru a wnawn, rydym yn cynnig dewisiadau eraill. Mae'r Ceidwadwyr Cymreig wedi nodi'r hyn y credwn y dylid ei wneud yn glir iawn. Dylai'r Gweinidog roi rhai o'n mesurau ar waith, gan warantu bod ysgolion yn aros ar agor, cael gwared ar y gofyniad i wisgo gorchuddion wyneb, cyflymu'r broses o gyflwyno addasiadau awyru gwell yn ein hamgylcheddau dysgu, a chodi'r gwastad ar gyllid ysgolion ledled Cymru i fynd i'r afael â'r gwahaniaeth rhwng Cymru a gwledydd eraill y DU. Ddirprwy Lywydd, mae gan y Ceidwadwyr Cymreig gynllun clir, cynllun y dylai Llywodraeth Lafur Cymru ei fabwysiadu, ac rwy'n annog pob un o fy nghyd-Aelodau yn y Siambr hon heddiw i gefnogi cynnig y Ceidwadwyr Cymreig y prynhawn yma. Diolch, Ddirprwy Lywydd.
English: Thank you, Deputy Llywydd. It's very true that schools and students have faced serious disruption in light of the pandemic, and it has been a very difficult situation in many schools and for many of our young people. The decisions taken at a national level, the national regulations and the national guidance that we have put in place as a Government here in Wales have been based on data and scientific and medical advice.
Welsh: Diolch, Ddirprwy Lywydd. Mae'n gwbl sicr bod ysgolion a dysgwyr wedi wynebu aflonyddu sylweddol yn sgil y pandemig, ac mae wedi bod yn sefyllfa andros o anodd mewn nifer o ysgolion ac i nifer o'n pobl ifanc ni. Mae'r penderfyniadau cenedlaethol, y rheoliadau cenedlaethol a'r canllawiau cenedlaethol rŷn ni wedi'u cymryd fel Llywodraeth yma yng Nghymru wedi bod yn seiliedig ar ddata ac ar gyngor gwyddonol a meddygol.
English: That includes the use of face coverings, and I worry that Laura Anne Jones's view on that so often is simply, 'For Wales, see England'. Advocating the approach of the Government for England in relation to face coverings seems especially reckless on a day when COVID-related absence in England's schools is at its highest point since the start of the academic year. We want pupils to be in schools and our focus has been on ensuring that schools, colleges and education settings are safe places to learn and to work. We've provided the guidance and funding to help settings be safe and accessible for learning, be that at home or, when needed, face to face.
Welsh: Mae hynny'n cynnwys defnyddio gorchuddion wyneb, ac rwy'n poeni mai barn Laura Anne Jones ar hynny mor aml yw, 'Ar gyfer Cymru, gweler Lloegr'. Mae hyrwyddo agwedd y Llywodraeth ar gyfer Lloegr mewn perthynas â gorchuddion wyneb i'w weld yn arbennig o ddi-hid ar ddiwrnod pan fo absenoldebau sy'n gysylltiedig â COVID yn ysgolion Lloegr ar eu huchaf ers dechrau'r flwyddyn academaidd. Rydym am i ddisgyblion fod mewn ysgolion ac rydym wedi canolbwyntio ar sicrhau bod ysgolion, colegau a lleoliadau addysg yn lleoedd diogel i ddysgu ac i weithio ynddynt. Rydym wedi darparu'r canllawiau a'r cyllid i helpu lleoliadau i fod yn ddiogel ac yn hygyrch ar gyfer dysgu, boed hynny gartref, neu wyneb yn wyneb pan fo angen.
English: Yes. Are you prepared to take it, Sam?
Welsh: Ydy. A ydych chi'n barod i'w dderbyn, Sam?
English: Yes, come on.
Welsh: Ydw, o'r gorau.
English: Diolch yn fawr iawn. I'm grateful to you for taking an intervention. I think this is a much more reasonable tone, actually, from Sam Rowlands, and I agree entirely with you. All of us want to get rid of face masks in schools, and everywhere else as soon as possible, and I think probably Sam Rowlands will be embarrassed by some of the mantra that has been heard by some of his colleagues, this 'learning to live with COVID'. I fear it's the Conservatives learning to forget about COVID. It's been a terrible, terrible experience, and won't Sam Rowlands agree with me that it's not cavalier politicians who will decide when we move to the endemic stage now, but the virus itself, and we have to be very careful in working with it?
Welsh: Diolch yn fawr iawn. Rwy'n ddiolchgar i chi am gymryd ymyriad. Credaf fod cywair Sam Rowlands yn llawer mwy rhesymol mewn gwirionedd, a chytunaf yn llwyr â chi. Mae pob un ohonom am gael gwared ar fasgiau wyneb mewn ysgolion, ac ym mhobman arall cyn gynted â phosibl, a chredaf y bydd peth o'r mantra a glywyd gan rai o'i gyd-bleidwyr yn destun embaras i Sam Rowlands yn ôl pob tebyg, sef 'dysgu byw gyda COVID'. Rwy'n ofni mai'r Ceidwadwyr yn dysgu anghofio am COVID yw hynny. Mae wedi bod yn brofiad ofnadwy, ac a yw Sam Rowlands yn cytuno â mi nad gwleidyddion diofal fydd yn penderfynu pryd y byddwn yn symud i'r cam endemig yn awr, ond y feirws ei hun, ac mae'n rhaid inni fod yn ofalus iawn wrth weithio gydag ef?
English: The proposal is to agree the motion without amendment. Does any Member object? [ Objection. ]
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? [ Gwrthwynebiad. ]
English: Yes, I can see the Minister putting his hand up.
Welsh: Gallaf weld y Gweinidog yn codi ei law.
English: I will therefore defer voting on the motion until voting time.
Welsh: Felly, gohiriaf y bleidlais ar y cynnig tan y cyfnod pleidleisio.
English: Item 8 is next, the Plaid Cymru debate on the UK Government's Elections Bill, and I call on Rhys ab Owen to move the motion.
Welsh: Eitem 8 sydd nesaf, dadl Plaid Cymru, Bil Etholiadau Llywodraeth y Deyrnas Unedig. Galwaf ar Rhys ab Owen i wneud y cynnig.
English: Thank you very much, Deputy Llywydd. From the Chartists to the Suffragettes, people have literally given their lives to ensure that we have the right to vote on these islands, and, across the centuries, the great battle was to gain more rights, and that happened again recently in Wales as we extended the franchise to young people of 16 and 17 years old. Any attempt to limit the right to vote undermines all of our rights, undermines our way of life and undermines the democracy that we enjoy today because of the efforts and sacrifices of others.
Welsh: Diolch yn fawr, Dirprwy Lywydd. O'r Siartwyr i'r Syffragetiaid, mae pobl yn llythrennol wedi rhoi eu bywydau i sicrhau bod hawl gennym ninnau i bleidleisio ar yr ynysoedd hyn, ac ar hyd y canrifoedd y frwydr fawr oedd i ennill mwy o hawliau, a digwyddodd hynny eto yn ddiweddar yng Nghymru wrth ehangu'r bleidlais i bobl ifanc 16 ac 17 mlwydd oed. Mae unrhyw ymgais i gyfyngu ar yr hawl i bleidleisio yn tanseilio'n hawliau ni oll, yn tanseilio'n ffordd ni o fyw ac yn tanseilio'r ddemocratiaeth yr ydym ni'n ei mwynhau heddiw oherwydd ymdrechion ac aberthoedd eraill.
English: Voting is the foundation of our democracy, Dirprwy Lywydd. It's where extraordinary possibilities become reality through a mere cross in a box. It has led to the foundation of the national health service, the creation of the welfare state and the establishment of our national parliament, our Senedd. The ballot box is where dreams and aspirations do come true. It's where decisions about the future of our nations are made by their citizens. It is also the most effective tool to hold us politicians to account.
Welsh: Pleidleisio yw sylfaen ein democratiaeth, Ddirprwy Lywydd. Dyna lle mae posibiliadau eithriadol yn dod yn realiti drwy osod croes mewn bocs. Mae wedi arwain at sefydlu'r gwasanaeth iechyd gwladol, at greu'r wladwriaeth les a sefydlu ein Senedd genedlaethol. Y blwch pleidleisio yw lle y daw breuddwydion a dyheadau'n wir. Dyna lle y gwneir penderfyniadau am ddyfodol ein gwledydd gan eu dinasyddion. Dyna hefyd yw'r offeryn mwyaf effeithiol i'n dwyn ni i gyfrif fel gwleidyddion.
English: We need very detailed scrutiny before any limitations on the right to vote are introduced, such as the introduction of ID. You need robust evidence that is properly analysed. Certainly, there's no place for ideology in influencing any decisions. The Conservatives will seek to portray this as a reasonable decision, but, in speaking to a jury in a court of law, I would always tell them to look at the evidence in the round.
Welsh: Mae angen craffu manwl iawn i ddigwydd cyn cyflwyno unrhyw gyfyngiadau ar yr hawl i bleidleisio, fel cyflwyno ID. Mae eisiau tystiolaeth gadarn sydd wedi ei dadansoddi yn ofalus. Yn sicr, does dim lle i ideoleg ddylanwadu ar unrhyw benderfyniadau. Bydd y Torïaid yn ceisio portreadu hyn fel penderfyniad rhesymol, ond, wrth annerch rheithgor mewn llys barn, byddwn i wastad yn dweud wrthynt i edrych ar y dystiolaeth yn ei chyfarwydd.
English: Look at the evidence as a whole, at the Tory Government's action on the whole. They want to restrict protest, they want to strip people of citizenship without providing any justification. They want to stop our courts from quashing secondary legislation that is incompatible with human rights. They want to tackle so-called 'rights inflation' - that's too much human rights, to you and me. They want to restrict the right to a judicial review of public body decisions. They want to defund the BBC and, through that, our beloved S4C. And they want to make it harder for people to vote. The Conservatives today would still arrest the Chartists and the Suffragettes for being too noisy in their protest. My grandmother would still go to jail for protesting for S4C and Welsh language rights. They would have stopped my father from travelling on his motorbike from Cardiff to create as much mayhem and noise as possible during the shameful opening ceremony of the Tryweryn dam.
Welsh: Edrychwch ar y dystiolaeth yn ei chyfanrwydd, ar gamau gweithredu'r Llywodraeth Dorïaidd yn eu cyfanrwydd. Maent am gyfyngu ar brotest, maent am gael gwared ar ddinasyddiaeth pobl heb roi unrhyw gyfiawnhad. Maent am atal ein llysoedd rhag diddymu is-ddeddfwriaeth sy'n anghydnaws â hawliau dynol. Maent am fynd i'r afael â 'chwyddiant hawliau' fel y'i gelwir - sef gormod o hawliau dynol, i chi a minnau. Maent am gyfyngu'r hawl i adolygiad barnwrol o benderfyniadau cyrff cyhoeddus. Maent am ddadariannu'r BBC a thrwy hynny, ein S4C annwyl. Ac maent eisiau ei gwneud hi'n anos i bobl bleidleisio. Byddai'r Ceidwadwyr heddiw yn dal i arestio'r Siartwyr a'r Swffragetiaid am fod yn rhy swnllyd yn eu protest. Byddai fy mam-gu'n dal i fynd i'r carchar am brotestio dros S4C a hawliau'r Gymraeg. Byddent wedi atal fy nhad rhag teithio ar ei feic modur o Gaerdydd i greu cymaint o drafferth a sŵn â phosibl yn ystod seremoni agoriadol gywilyddus argae Tryweryn.
English: The Conservative Members here can shake their heads as much as they like. You can argue that the aim of Boris Johnson and his crew is to protect democracy, but I very much hope that you have enough sense and integrity to realise how unnecessary the introduction of voter ID is. The cases of voter fraud are so small.
Welsh: Gall yr Aelodau Torïaidd yma siglo eu pennau gymaint ag y maen nhw eisiau. Gallwch ddadlau mai amddiffyn pobl a democratiaeth yw nod Boris Johnson a'i griw, ond mawr obeithiaf fod digon o synnwyr a digon o integriti gyda chi i sylweddoli pa mor ddianghenraid yw cyflwyno ID i bleidleisio. Mae'r achosion o dwyll pleidleisio mor fach.
English: One conviction of voter impersonation in 2017; zero in 2018; none in 2019. They are willing to disenfranchise millions of our own citizens, their own voters, to stop one account of voter fraud. If ever the overused adage of using a sledgehammer to crack a nut is true, it's true in this case. There is no justification at all for this heavy-handed response. The Conservatives will sit here, they'll hold their noses, their supporters will call the Prif Weinidog a tin-pot dictator for introducing COVID passes for a determined period of time during a public health crisis, but, Llywydd, do they not understand the very definition of irony? Ninety-nine Conservative MPs in Westminster - the largest rebellion against this Government - voted against COVID passports. Of that 99, 85 of them voted to introduce a voting ID for an indeterminate period. I don't agree with his position, but at least David Davis MP is consistent to oppose both COVID passes and voter ID. One English Tory MP cited reservations about COVID passes in fear of becoming a 'papers, please' society. Well, what about a 'photo ID, please, to vote' society? 'I loathe the idea on principle. I never want to be commanded, by any emanation of the British state, to produce evidence of my identity.' ID cards are 'recipes not just for waste but recipes for tyranny and oppression as well'. Not my words, Llywydd, but the words of Boris Johnson, the very man that now wants to introduce voter IDs, a man who moves with the wind.
Welsh: Un euogfarn am ddynwared pleidleisiwr yn 2017; dim un yn 2018; dim un yn 2019. Maent yn barod i ddifreinio miliynau o'n dinasyddion ein hunain, eu pleidleiswyr eu hunain, i atal un achos o dwyll pleidleisio. Os oes unrhyw wirionedd yn y dywediad treuliedig ynglŷn â defnyddio gordd i dorri cneuen, mae'n wir yn yr achos hwn. Nid oes cyfiawnhad o gwbl dros yr ymateb llawdrwm hwn. Bydd y Ceidwadwyr yn eistedd yma, byddant yn dal eu trwynau, bydd eu cefnogwyr yn galw'r Prif Weinidog yn unben pot jam am gyflwyno pasys COVID am gyfnod penodol o amser yn ystod argyfwng iechyd cyhoeddus, ond Lywydd, onid ydynt yn deall yr union ddiffiniad o eironi? Pleidleisiodd 99 o ASau Ceidwadol yn San Steffan - y gwrthryfel mwyaf yn erbyn y Llywodraeth hon - yn erbyn pasbortau COVID. O'r 99, pleidleisiodd 85 ohonynt dros gyflwyno dulliau adnabod pleidleiswyr am gyfnod amhenodol. Nid wyf yn cytuno â'i safbwynt, ond o leiaf mae David Davis AS yn gyson yn ei wrthwynebiad i'r pasys COVID a dulliau adnabod pleidleiswyr. Nododd un AS Torïaidd yn Lloegr ei fod yn gwrthwynebu pasys COVID rhag i'r gymdeithas fynd i ddibynnu'n ormodol ar bapur ar gyfer pob dim. Wel, beth am gymdeithas lle mae'n rhaid cael llun adnabod i bleidleisio? 'Rwy'n casáu'r syniad ar egwyddor. Nid wyf am gael fy ngorchymyn, gan unrhyw elfen o'r wladwriaeth Brydeinig, i gynhyrchu tystiolaeth o fy hunaniaeth. Mae cardiau adnabod yn 'ryseitiau nid yn unig ar gyfer gwastraff ond yn ryseitiau ar gyfer gormes a gorthrwm hefyd'. Nid fy ngeiriau i, Lywydd, ond geiriau Boris Johnson, yr union ddyn sydd bellach am gyflwyno dulliau adnabod pleidleiswyr, dyn sy'n newid ei farn gyda'r gwynt.
English: Or, to use the words of Gerallt Lloyd Owen, 'a man who never caught the tide.'
Welsh: Neu, i aralleirio Gerallt Lloyd Owen, 'gwymon o ddyn heb ddal tro'r trai.'
English: At least the Scottish Conservatives have questioned their leadership in Westminster, but the Welsh Conservatives say nothing. They sit on their hands, no whine, no whimper, and remain totally anonymous and totally irrelevant in the eyes of their masters in Westminster.
Welsh: O leiaf mae Ceidwadwyr yr Alban wedi cwestiynu eu harweinwyr yn San Steffan, ond nid yw'r Ceidwadwyr Cymreig yn dweud dim. Maent yn eistedd ar eu dwylo, heb gŵyn na gwrthwynebiad, ac yn parhau'n gwbl ddienw ac yn gwbl amherthnasol yng ngolwg eu meistri yn San Steffan.
English: This is your opportunity, colleagues, to say, 'Enough is enough.'
Welsh: Dyma eich cyfle chi, gyfeillion, i ddweud, 'Digon yw digon.'
English: Or will you only bark when Boris says, 'Bark'? Forget Dilyn, the No. 10 Downing Street dog, for a moment; it's their leader in the Senedd, that's Johnson's poodle, even though they don't know his name. But at least he had a prize yesterday for being a good boy.
Welsh: Neu ai dim ond pan ddywed Boris, 'Cyfarthwch' y gwnewch chi gyfarth? Anghofiwch Dilyn, ci Rhif 10 Stryd Downing, am eiliad; eu harweinydd yn y Senedd yw pwdl Johnson, er nad ydynt yn gwybod ei enw. Ond o leiaf cafodd wobr ddoe am fod yn fachgen da.
English: My colleagues Heledd Fychan, Peredur Owen Griffiths and Sioned Williams will discuss the impact of this Bill on the citizens of our nation. I would like to focus on the impact on our Senedd. Although the Bill doesn't directly impact devolved elections, the indirect impact is clear for all to see. First of all, the Bill will mean that ID will be required for police and crime commissioner elections. As we saw last May, different elections can happen on the same day, and it's entirely credible that one could think that voters would leave the polling station without having voted in Senedd and local elections because of a lack of ID - they will see that they need ID, and they will turn away. It makes the situation more complex, it makes the system more complex in a way that's entirely unnecessary.
Welsh: Bydd fy nghyfeillion Heledd Fychan, Peredur Owen Griffiths a Sioned Williams yn trafod impact y Bil yma ar ddinasyddion ein gwlad. Hoffwn i ganolbwyntio ar yr effaith ar ein Senedd ni. Er nad yw'r Bil yn effeithio'n uniongyrchol ar etholiadau datganoledig, mae'r impact anuniongyrchol yn hollol blaen i bawb. Yn gyntaf, bydd y Bil yn golygu bod angen ID ar gyfer etholiadau comisiynwyr heddlu. Fel y gwelon ni fis Mai diwethaf, mae etholiadau gwahanol yn gallu digwydd ar yr un pryd, ac mae'n hollol gredadwy i feddwl y byddai pleidleiswyr yn gadael yr orsaf bleidleisio heb bleidleisio yn etholiadau'r Senedd ac mewn etholiadau lleol oherwydd diffyg ID pleidleisio - eu bod nhw'n gweld bod angen ID pleidleisio ac yna'n troi i ffwrdd. Mae'n cymhlethu'r sefyllfa, mae'n cymhlethu system mewn ffordd sy'n hollol ddianghenraid.
English: On top of this, it erodes the independence of the Electoral Commission. Clause 12 sets out the commission needs to follow the strategy and policy statement of the Westminster Government. This sets out priorities on electoral matters and principles that the commission are expected to operate and then have their performance measured against that statement created by the Westminster Government. In fact, the Electoral Commission is funded and formally accountable to all Parliaments on these islands. The Westminster Government should not be able to dictate to the commission what it can and cannot do. For a party founded on the principles of limited Government, the increasingly encroaching state on public bodies seems to be a fixture of modern Toryism and Johnsonism. I see that the Tory amendment claims that the Electoral Commission is supporting voting ID. That is simply not the case. They are clear that the introduction of a new policy is a matter for Government, not them. Also, the amendment mentions the Office for Democratic Institutions and Human Rights. Well, let us look at who are members of that office. Twenty eight of the office's participating states are described as not politically free, with some countries having well-known human rights breaches, such as Belarus. Belarus, described as Europe's last dictatorship, Kazakhstan and Russia, these are the people that the Conservative Party in Wales are aligning themselves with.
Welsh: Ar ben hyn, mae'n erydu annibyniaeth y Comisiwn Etholiadol. Mae cymal 12 yn nodi bod angen i'r comisiwn ddilyn strategaeth a datganiad polisi Llywodraeth San Steffan. Mae hwn yn nodi blaenoriaethau ar faterion etholiadol ac egwyddorion y disgwylir i'r comisiwn eu gweithredu a chael mesur eu perfformiad wedyn yn erbyn y datganiad a grëwyd gan Lywodraeth San Steffan. Yn wir, caiff y Comisiwn Etholiadol ei ariannu, a chaiff ei ddwyn i gyfrif yn ffurfiol, gan bob Senedd ar yr ynysoedd hyn. Ni ddylai Llywodraeth San Steffan allu dweud wrth y comisiwn beth y mae'n cael, a beth nad yw'n cael ei wneud. I blaid a sefydlwyd ar egwyddorion Llywodraeth gyfyngedig, mae'n ymddangos bod gwladwriaeth sy'n tresmasu fwyfwy ar gyrff cyhoeddus yn rhan o'r egwyddor Dorïaidd fodern a Johnsoniaeth. Gwelaf fod gwelliant y Torïaid yn honni bod y Comisiwn Etholiadol yn cefnogi dulliau adnabod pleidleiswyr. Nid yw hynny'n wir. Maent yn dweud yn glir mai mater i'r Llywodraeth, nid iddynt hwy, yw cyflwyno polisi newydd. Hefyd, mae'r gwelliant yn sôn am y Swyddfa Sefydliadau Democrataidd a Hawliau Dynol. Wel, gadewch inni edrych ar bwy sy'n aelodau o'r swyddfa honno. Disgrifir 28 o'r gwladwriaethau sy'n cymryd rhan fel rhai nad ydynt yn rhydd yn wleidyddol, gyda rhai gwledydd ag achosion cyfarwydd o dorri hawliau dynol, megis Belarws. Belarws, a ddisgrifir fel unbennaeth olaf Ewrop, Kazakhstan a Rwsia, dyma'r bobl y mae'r Blaid Geidwadol yng Nghymru yn cydsefyll gyda hwy.
English: Experiments with voter ID just show that it leads to fewer people voting. In the Westminster pilot in 2019, of the 1,000 that were rejected because they didn't have ID, 338 of them - a third of them - didn't return. In another pilot, where it was possible to show photographic ID or two other pieces of specific ID without a picture, 2,000 were rejected. This time 750 didn't return. These aren't my figures or the figures of the Electoral Reform Society or any other group; they are the figures of the very Government that wants to introduce voter ID.
Welsh: Mae arbrofion gydag ID pleidleisio wedi dangos bod e'n arwain at lai o bobl yn pleidleisio. Ym mheilot San Steffan yn 2019, o'r 1,000 gafodd eu gwrthod oherwydd diffyg ID, ni ddychwelodd 338 - un traean heb ddychwelyd. Mewn peilot arall, ble roedd modd dangos ID ffotograffig neu ddau ddarn o ID penodol heb lun, cafodd 2,000 eu gwrthod. Y tro yma, ni ddychwelodd 750. Nid fy ffigurau i, nid ffigurau'r Electoral Reform Society nac unrhyw grŵp arall, ond ffigurau'r union Lywodraeth sydd eisiau cyflwyno ID pleidleisio.